Lolland-Falsters Stifts-Tidende, 1846-02-02
Til Haandværkstanden i Nykiøbing, i Anledning af den tidligere bestaaende Søndagsskole, For et Par Maaneder eller noget længere siden udgik fra Bestyrelsen af den forhen bestaaende Søndagsskole, en Opfordring til de forskjellige Mestere, der have Lærlinge i deres Profession, om at lade disse Sidste freqventere Skolen i Vinter. Vi lagde nøie Mærke til denne Indbydelse, - ikke fordi vi selv befinde os blandt Medlemmerne af den Stand, til hvem den var rettet, men fordi vi, ved at gjennemlæse de bebreidende Ord, som, desto værre ikke uden retfærdig Aarsag, der indeholdtes, følte og yderst skamfulde paa en heel talrig Klasses Vegne. J Begyndelsen vare vi tilbøielige til den Mening, at den "Lunkenhed hos Standens Medlemmer, som der klages over, maaskee ikke var saa almindelig, som Bestyrelsen syntes at antage. Men Bebreidelsen var kun altfor vel begrundet; thi efter hvad der er kommen til vor Kundskab, er Skolen, som dog var ilive forrige Vinter, iaar endnu ikke kommen i Virksomhed, og det alene paa Grund af den sneverhjertede, egennyttige, smaalige og spidsborgerlige Aand, der endnu holder Saamange af denne Stand, under Trældommens Aag. Vi kunne ikke nægte, at dette sørgelige Resultat har smertet os dybt, og det ikke alene for de hæderlige Mænds Skyld, som med saamegen Beredvillighed stillede sig i Spidsen og saae deres varme Jver for den gode Sag lønnet med den groveste Utaknemmelighed, – men ogsaa for hele Standens Skyld, fordi det syntes os, at den satte en Skamplet paa sig selv ved at bortstøde et saa betydningsfuldt Middel til efterhaanden at hæve den i dannede og ædelsindede Medborgeres Agtelse. Og ikke blot for Standens Skyld i Almindelighed smertede det os, men ogsaa for de unge Menneskers, der, saaledes berøvede en beqvem Adgang til Erhvervelse af Oplysning og de dermed forbundne uskatteerlige Goder, nu i Vankundighed maae hentrælle de fleste Timer under Herredømmet af deres Formynderes Egennytte. Vi vide Jntet, som kunde tjene til at undskylde denne Ligegyldighed for Ungdommens fremtidige Vel, og vi henvende os derfor til Pressen, der tilvisse ikke blot vil antage sig de Umyndiges Sag og yde de Mænd, der udgjorde Bestyrelsen, den Anerkjendelse af deres Bestræbelser, de i saa fuldt Maal fortjene, men ogsaa vil kalde de ligegyldige Værger til Regnskab for Moralens Domstol, idet deres dadelværdige Forhold i denne Sag her fremstilles til den strenge Bedømmelse fra den offentlige Menings Side, hvortil det saa ganske egner sig. Et høitagtet Medlem af Bestyrelsen staaer nu i Begreb med at forlade sin Virksomhed her paa Stedet. Jdet vi da herved aflægge Hr. Pastor Schierning vor oprigtige Tak for hans udviste opoffrende Bestræbelser for at fremme den velgjørende Foranstaltning, vi her omtale, kunne vi ikke tage Afsked med ham, uden at bede ham trøste sig over den Ligegyldighed og Uskjønsomhed, der mødte disse hans Bestræbelser, med det Haab, som vi ikke aldeles kunne opgive: at der i en nær Fremtid i Haandværkstanden maae reise sig Mænd, der ville ansees som Undtagelser fra de Ligegyldiges Tal, og at disse Mænd ville bearbeide deres sløve Standsfæller saalænge, indtil de vaagne op af deres Dvale, og i Erkjendelsen af, hvad der er deres Pligt, med Samvittighedsfuldhed stræbe at befordre de dem betroede umyndige Lærlingers fremtidige Velvære overalt, hvor Leilighed dertil frembyder sig.